CELEX: C2007/095/57
Language: fi
Date: 2007-04-28 00:00:00
Title: Asia C-118/07: Kanne 27.2.2007 — Euroopan yhteisöjen komissio v. Suomen tasavalta

28.4.2007   
            
            
               FI
            
            
               Euroopan unionin virallinen lehti
            
            
               C 95/30
            
         Kanne 27.2.2007 — Euroopan yhteisöjen komissio v. Suomen tasavalta
   (Asia C-118/07)
   (2007/C 95/57)
   Oikeudenkäyntikieli: suomi
   Asianosaiset
   
      Kantaja: Euroopan yhteisöjen komissio (asiamiehet: M. Huttunen, H. Støvlbæk ja B. Martenczuk)
   
      Vastaaja: Suomen tasavalta
   Vaatimukset
   
               —
            
            
               On todettava, että koska Suomen tasavalta ei ole toteuttanut Euroopan yhteisön perustamissopimuksen 307 artiklan 2 kohdan mukaisia aiheellisia toimenpiteitä poistaakseen Venäjän federaation (entisen Neuvostoliiton), Valko-Venäjän, Kiinan, Malesian, Sri Lankan ja Uzbekistanin kanssa tekemissään kahdenvälisissä investointisopimuksissa olevat siirtomääräyksiä koskevat ristiriitaisuudet, se on jättänyt täyttämättä perustamissopimuksen 307 artiklan mukaiset velvollisuutensa.
            
         
               —
            
            
               Suomen tasavalta on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Esillä oleva kanne koskee kahdenvälisiä investointisopimuksia, jotka Suomen tasavalta on tehnyt Venäjän federaation, Valko-Venäjän, Kiinan, Malesian, Sri Lankan ja Uzbekistanin kanssa ennen liittymistään Euroopan unioniin. Kyseessä oleviin sopimuksiin sisältyvät määräykset koskevat investointeihin liittyviä pääoman ja maksujen siirtoa. Komissio katsoo, että nämä sopimuksiin sisältyvät määräykset ovat ristiriidassa yhteisön lainsäädännön kanssa, koska kyseisten määräysten vuoksi Suomi ei voi noudattaa EY:n toimielinten EY:n perustamissopimuksen 57 artiklan 2 kohdan, 59 artiklan ja 60 artiklan 1 kohdan nojalla toteuttamia toimenpiteitä. Koska kyseiset sopimukset on tehty ennen Suomen liittymistä EU:hun, Suomella on velvollisuus ryhtyä kaikkiin aiheellisiin toimiin poistaakseen sopimuksissa olevat ristiriitaisuudet EY 307(2) artiklan mukaisesti.